**Ministru kabineta noteikumu projekta „Grozījumi Ministru kabineta 2008.gada 21.jūlija noteikumos Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2008.gada 21.jūlija noteikumos Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”” (turpmāk – noteikumu projekts) izstrādāts saskaņā ar Ministru kabineta 2011.gada 5.jūlija protokollēmuma „Informatīvais ziņojums "Par vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstības koncepciju"" (Nr.41 45.§) 3.punktu.  |
| 2. | Pašreizējā situācija un problēmas | Nodrošinot labklājības nozares IT sistēmu attīstību darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” (turpmāk – 3.2.2.1.1.apakšaktivitāte) pirmās kārtas ietvaros, tika īstenots VSAA sociālās apdrošināšanas informācijas sistēmas (SAIS) projekts t.sk. ierobežota finansējuma situācijā izveidots pensiju uzskaites modulis, kura funkcionalitāti šobrīd nodrošina pagaidu risinājums – ierobežotas kapacitātes serveris. Bez jauna servera iegādes nav iespējama pensiju moduļa savlaicīga nodošana ekspluatācijā 2012.gada februārī, kā arī pastāv risks neplānotiem izdevumiem izstrādātāju atbalsta nodrošinājumam (307,5 tūkst. LVL). Tādējādi nepieciešams pārvirzīt finansējumu 127 747 LVL apmērā no 3.2.2.1.1.apakšaktivitātes otrās kārtas Labklājības ministrijas projekta tēmas „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” uz pirmās kārtas tēmu „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana”, kā rezultātā otrās kārtas ietvaros plānotā servera iegāde notiks pirmās kārtas ietvaros. |
| 3. | Saistītie politikas ietekmes novērtējumi un pētījumi | MK noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projektā paredzēts veikt šādus grozījumus:1. Precizēt 3.2.2.1.1.apakšaktivitātes projektu iesniegumu atlases pirmajai kārtai pieejamo Eiropas Reģionālās attīstības fonda finansējumu, to palielinot par LVL 127 747 (1.punkts);
2. Precizēt noteikumu 1.pielikumu, tajā palielinot finansējumu Labklājības ministrijas, tās pakļautībā un pārraudzībā esošās institūciju projektiem 3.2.2.1.1.apakšaktivitātes pirmās kārtas ietvaros par LVL 127 747 (2.punkts);

Ar MK noteikumu projektu tiks novērstas šīs anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | MK noteikumu projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta noteikumu izstrādes gaitā, šie noteikumi attiecas tikai uz projektu iesniegumu atlases pirmo kārtu, kuras ietvaros visi projektu iesniegumi ir apstiprināti, līdz ar to, veicot grozījumus noteikumos, sabiedrības līdzdalība nav nepieciešama. |
| 7. | Cita informācija | MK noteikumu projekts šo jomu neskar. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Valsts pārvaldes iestādes, pilnvarotās personas valsts pārvaldes uzdevumu veikšanai un citi informācijas sistēmu un elektronisko pakalpojumu lietotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | MK noteikumu projekts šo jomu neskar. |
| 3. | Tiesiskā regulējuma finansiālā ietekme | Tiek palielināts finansējums Labklājības ministrijas projektam „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” par LVL 127 747. Finansējums tiek pārdalīts no 3.2.2.1.1.apakšaktivitātes 2.kārtas. |
| 4. | Tiesiskā regulējuma nefinansiālā ietekme | Nav. |
| 5. | Administratīvās procedūras raksturojums | MK noteikumu projekts šo jomu neskar. |
| 6. | Administratīvo izmaksu monetārs novērtējums | MK noteikumu projekts šo jomu neskar. |
| 7. | Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu  |
| 1. | Nepieciešamie saistītie tiesību aktu projekti | Grozījumi Ministru kabineta 2010.gada 10.augusta noteikumos Nr.766 „Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu". |
| 2. | Cita informācija | Nav. |

Anotācijas III, V, VI un VII sadaļa – MK noteikumu projekts šīs jomas neskar

Labklājības ministre I.Viņķele

19.12.2011. 11:36

577

I.Barbare

67021659, Inese.Barbare@lm.gov.lv